Μελίσσια, 3/6/2020

Προς: ΔΣ ΕΝΩΣΗΣ ΓΟΝΕΩΝ ΔΗΜΟΥ ΠΕΝΤΕΛΗΣ

Κοιν:. Ομοσπονδία Γονέων Αττικής

Δήμος Πεντέλης

Σύλλογοι Γονέων και Κηδεμόνων Δήμου Πεντέλης

Θέμα: Παραίτηση της Προέδρου Φωτεινής Δεληδήμου από το ΔΣ.

Αξιότιμοι συνεργάτες και γονείς,

Με την παρούσα επιστολή υποβάλω την παραίτησή μου από τα καθήκοντα μου ως Πρόεδρος του ΔΣ της Ένωσης Γονέων Πεντέλης και από το ΔΣ της Ένωσης. Μου είναι πολύ δύσκολο πλέον να συμμετέχω σε μια ομάδα στην οποία υπάρχουν άτομα που δημιουργούν συνεχώς εντάσεις και δεν σέβονται το σκοπό της Ένωσης και το έργο της, ενώ δίνουν το δικαίωμα και σε άλλους να συμπεριφέρονται με αυτό τον απαξιωτικό τρόπο προς το θεσμό μας.

Η συνεδρίαση της Παρασκευής 29/5/2020 κατέληξε με την προσαγωγή μου στο αστυνομικό τμήμα, γεγονός που το θεωρώ κατάφορη αδικία και μεγάλη προσβολή προς το άτομό μου.

Για όσους με γνωρίζουν, ξέρουν πως γνώμονα στη δράση μου είχα πάντα το συμφέρον των παιδιών και τη στήριξη του γονεϊκού κινήματος. Ξόδεψα χρόνο με ευχαρίστηση για την εκπλήρωση αυτών των σκοπών. Δεν μπορώ όμως να αποσπώμαι συνεχώς από αυτό το στόχο μου, επειδή κάποιοι θέλουν να διαλύσουν κάθε προσπάθεια λειτουργίας του θεσμικού μας οργάνου.

Ευχαριστώ πολύ όσους συνεργάστηκαν μαζί μου και μπορέσαμε έστω και στο σύντομο αυτό χρονικό διάστημα της θητείας μου να επιτύχουμε κάποια πράγματα από όσα οραματιστήκαμε.

Καλή συνέχεια στο δύσκολο έργο της Ένωσης.

Μετά τιμής

Φωτεινή Δεληδήμου